Мы махуэхэм
ШыщхьэIум и 1, махуэку
УФ-м IэщIэкIэ ЗэщIэузэда и Къарухэм я тылым и махуэщ
Инкассаторым и махуэщ
1914 — 1918 гъэхэм екIуэкIа Япэ дунейпсо зауэм хэкIуэда урысей сэлэтхэм я фэеплъ махуэщ
ШыщхьэIум и 1 — 7-хэр Сабий цIынэхэр анэ быдзышэкIэ гъэшхэным къыхуеджэным и дунейпсо тхьэмахуэщ
1885 гъэм япэ дыдэу уэгум зиIэтащ Можайский А. Ф. ищIа кхъухьлъатэм.
1914 гъэм Япэ дунейпсо зауэм щIидзащ.
1958 гъэм «Iуащхьэмахуэ» журналым и япэ номерыр дунейм къытехьащ.
1967 гъэм Бахъсэнрэ Тэрчрэ къалэ хъуащ.
ТхакIуэ Къущхьэ СулътIан къызэралъхурэ илъэс 83-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 26-рэ, жэщым градус 19 — 20 щыхъунущ.
ШыщхьэIум и 2, мэрем
Хьэуа-Десантыдзэхэм я махуэщ
Македонием и лъэпкъ махуэшхуэщ — Республикэм и махуэщ
1948 гъэм СССР-м и Совет Нэхъыщхьэм и Президиумым и унафэкIэ Амурскэ областыр Хабаровскэ крайм къыхагъэкIри, РСФСР-м хэт щIыналъэ щхьэхуэ хъуащ.
1916 гъэм Москва АМО заводыр (иужькIэ ЗИЛ хъужар) лажьэу щаутIыпщащ.
1933 гъэм Беломор-Балтие кIэнауэр, километр 227-рэ зи кIыхьагъыр, ятащ.
1942 гъэм Налшык Дзэ Плъыжьым щхьэкIэ щагъэхьэзырат ткIуаткIуэ къауэу птулъкIэ мин 20.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 27-рэ, жэщым градус 20 — 23-рэ щыхъунущ.
